Changchun
Store norske leksikon,Geografi,Verdens geografi,Asia,Kinas geografi
Changchun er ein by i nordaustlege Kina, i regionen Dongbei (Mandsjuria), hovudstad i provinsen Jilin, på Songliaosletta ved elva Yitong. Storbyområdet har 4 554 000 innbyggjarar (FN, 2021); i tillegg til hankinesarar bur det grupper av koreanske, hui og mongolske minoritetar i byen.
Changchun er eit jernbaneknutepunkt og ein viktig industriby. Opphaveleg var byen eit sentrum for den kinesiske bilindustrien; viktigaste industriar i dag er køyretøyproduksjon, jordbruktsprodukt og jernbanemateriell.Byen har universitet, høgskular og forskningsinstitusjonar. Det er store skogområde rundt byen.Changchun har flyplass, og er tilknytta motorvegnett og hurtigtognett. Historie Changchun blei grunnlagd på 1800-tallet som ledd i ein større kinesisk kolonisering. I perioden 1931–1945 var byen hovudstad i den japanske lydstaten Mandsjukuo under namnet Hsinking. Changchun fekk store øydeleggingar under den sovjetiske okkupasjonen i 1945–1946. Byen blei etter 1949 eit av dei viktigaste sentruma for industriutbygging i Nord-Kina. Les meir i Store norske leksikon Kinas historie Kinas geografi Eksterne lenkjer United Nations, Department of Economic and Social Affairs, Population Division (2014). World Urbanization Prospects: Population of Urban Agglomerations with 300,000 Inhabitants or More in 2014, by Country, 1950-2030   Changchuns offisielle nettstad (kinesisk)  Changchuns offisielle nettstad (engelsk)